b'\n_START_ARTICLE_\nSpangenhelm\n_START_PARAGRAPH_\nSpangenhelm (tysk for \xc2\xabspennehjelm\xc2\xbb) var en type krigshjelm som ble brukt i Europa i senantikken og tidlig middelalder. Den best\xc3\xa5r av en serie plater (\xc2\xabspang\xc2\xbb) naglet til en kam over issen og en b\xc3\xa5nd rundt nedekanten. Vikinghjelmer har mye til felles med denne type hjelm. Spangenhelm var forholdsvis lett \xc3\xa5 lage i forhold til helsmidde hjemboller og ga en viss beskyttelse i kamp.\n_START_SECTION_\nHistorie\n_START_PARAGRAPH_\nSpangenhelm kom til Vest-Europa fra omr\xc3\xa5der s\xc3\xb8r i dagens Russland og Ukraina. Hjelmen stammet opprinnelig fra en type som ble brukt av iranske stammer slik som skytere og sarmatianere. Disse fikk en st\xc3\xb8rre utbrdelse i de romerske styrkene p\xc3\xa5 slutten av romertiden, muligens som et resultat av at industrien som laget de klassiske legion\xc3\xa6rhjelmene ikke lenger var i stand til \xc3\xa5 etterforsyne h\xc3\xa6ren. Ved begynnelsen av 500-tallet var sliek sammennaglede platehjelmer den vanligste typen hjelmer i Europa. Den var ogs\xc3\xa5 popul\xc3\xa6r i Midt\xc3\xb8sten. Spangenhelm var i bruk frem til 800-tallet, de p\xc3\xa5virkning \xc3\xb8stfra innf\xc3\xb8rte en h\xc3\xb8y og spiss hjelm med nesebeskytter.'